पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. ट्रांसफर के विरोध में डॉक्टरों की हड़ताल से सोमवार को जिलों में ओपीडी प्रभावित रही। डॉक्टरों ने ओपीडी में आए मरीजों को अटैंड नहीं किया जिससे उन्हें खासी परेशानी उठानी पड़ी। वैसे, इमरजेंसी और डिलीवरी से संबंधित सभी केसों को पहले की तरह निपटाया गया। हड़ताल मंगलवार को भी जारी रहेगी। उधर, सेहत विभाग के डायरेक्टर अशोक नैय्यर व पीसीएमएस के प्रधान डॉ. हरदीप सिंह के बीच सोमवार को बातचीत हुई।
एसोसिएशन ने १०० और डॉक्टरों के ट्रांसफर रद्द करने की शर्त रखी है लेकिन सरकार इस पर सहमत नहीं है। डॉ. अशोक नैय्यर ट्रांसफर की सूची और एसोसिएशन की अन्य शर्तों को लेकर स्वास्थ्य मंत्री मदन मोहन मित्तल के पास भी गए। जानकारी के अनुसार सरकार इस सूची से 15 और डॉक्टर्स के ट्रांसफर रद्द रद्द करने को राजी है। पीसीएमएस के प्रधान डॉ. हरदीप सिंह ने कहा, 'जब तक शर्तें नहीं मानी जातीं, तब तक डॉक्टर संघर्ष करते रहेंगे। वहीं, मुख्यमंत्री के जिले मुक्तसर में हड़ताल का असर नहीं रहा।
हड़ताल को समर्थन
प्रधान डॉ. हरदीप सिंह ने हड़ताल को सफल बताया है। उन्होंने कहा कि ९०' डॉक्टरों ने इमरजेंसी के अलावा और कोई काम नहीं किया। ग्रामीण इलाकों के डॉक्टर पोस्टमार्टम के लिए अधिकृत नहीं हैं।
हड़ताल गैर कानूनी
स्वास्थ्य मंत्री मदन मोहन मित्तल ने हड़ताल को गैर कानूनी बताया है। उन्होंने संकेत दिया कि ऐसे डॉक्टरों के खिलाफ कार्रवाई हो सकती है। उन्होंने दावा किया कि इमरजेंसी सेवाएं प्रभावित नहीं हुईं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn